**Poziv za pohađanje ljetnje škole u okviru Erasmus+ ReFLAME projekta**

Poštovani studenti Univerziteta „Mediteran”,

Zadovoljstvo nam je da vas pozovemo da se prijavite za učešće u ljetnjoj školi engleskog jezika struke iz oblasti vizuelnih umjetnosti i turizma. Riječ je o intenzivnim kursevima koji se organizuju u okviru Erasmus+ projekta ReFLAME (Reforming Foreign Languages in Academia in Montenegro), koji finansira Evropska komisija. Kursevi će trajati deset dana uz rad u malim grupama, upotrebu savremenih nastavnih materijala, metoda i tehnika, što sve pruža odličnu mogućnost da usavršite engleski jezik struke. U okviru pomenutog projekta obezbijeđene su stipendije za polaznike koje pokrivaju sve troškove kurseva, a po završetku svaki polaznik dobija sertifikat o pohađanju i mogućnost priznavanja određenih aktivnosti za studente koji jezik struke kao predmet slušaju na fakultetu na kome studiraju. Kako je broj mjesta ograničen, selekcija polaznika vršiće se na osnovu principa *ko se prvi prijavi*.

Pozivamo vas da se do **10. juna 2021. godine** prijavite za sljedeće kurseve jezika struke:

* ***English for Visual Arts***

link za prijavu: <https://docs.google.com/forms/d/e/1FAIpQLScM1jQfukNNer7c2vsehTR8uN1_xSgaxHbcPHbPF-Wu85aL8Q/viewform>

* ***English for Copywriting in Tourism and Hospitality***

link za prijavu: <https://docs.google.com/forms/d/e/1FAIpQLSe3CmaQThZUZXqkSHgKPA_Ibsti-ZTdQtY3M06CaeL9Qo4XNg/viewform?usp=sf_link>

Kursevi će biti organizovani na Univerzitetu „Mediteran” krajem juna/početkom jula, a polaznici će naknadno biti obaviješteni o tačnim datumima. Dodatne informacije o ponuđenim kursevima naći ćete na web stranici Erasmus+ ReFLAME projekta <https://www.reflame.ucg.ac.me/SUMMER-SCHOOL.html>

Poznavanje jezika struke neizostavna je potreba koju nameće savremeno društvo, akademski život i studije, te sve kompetitivnije tržište rada. Nadamo se da ćete prepoznati svoj interes u pohađanju jednog od ponuđenih kurseva i iskoristiti ovu izvanrednu mogućnost.

Srdačno,

Erasmus+ ReFLAME tim

Fakultet za strane jezike

Univerzitet „Mediteran”